rejauldu/bengali-wikipedia huggingface dataset:
বোড়াল হল পশ্চিমবঙ্গের দক্ষিণ চব্বিশ পরগনার অন্তর্ভুক্ত দক্ষিণ কলকাতার একটি পুরাতাত্ত্বিক স্থান। অধুনালুপ্ত প্রাচীন ভাগীরথী বা 'আদিগঙ্গা'র তীরে অবস্থিত বোড়াল গ্রাম একসময় (পাল ও সেন যুগে) সমৃদ্ধশালী বর্ধিষ্ণু গ্রাম ছিল। নানান প্রাকৃতিক বিপর্যয়ে গঙ্গার প্রবাহপথ পরিবর্তিত হলে দক্ষিণ চব্বিশ পরগণার অন্যান্য গ্রামের মতো বোড়ালও সুন্দরবনের উত্তরপ্রান্তের জঙ্গলের মধ্যে সমাধিস্থ হয়। গঙ্গার লুপ্ত খাতের ধারে বোড়ালের পথে প্রাচীন দেবালয় ও গঙ্গার ঘাট কিছুদিন আগেও বনাকীর্ণ অবস্থায় দেখা যেত।ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২২৮-২৩০ সত্যজিৎ রায়ের পথের পাঁচালী ছবির চিত্রগ্রহণ হওয়ার পরে বোড়াল গ্রাম অধিক পরিচিতি পায়। পুরাতাত্ত্বিক বৈশিষ্ট্য অতীতে প্রাচীন ভাগীরথী বা 'আদিগঙ্গা' (বর্তমান 'টালির নালা' খাল) খিদিরপুর হয়ে গড়িয়া থেকে দক্ষিণ-পূর্বে বেঁকে কাকদ্বীপ পর্যন্ত গিয়ে, সেখান থেকে বর্তমান মুড়িগঙ্গার ধারা ধরে এগিয়ে ধবলাট ও মনসার দ্বীপের মধ্য দিয়ে প্রথমে পশ্চিমে, পরে দক্ষিণমুখী হয়ে সাগরদ্বীপের কাছে বঙ্গোপসাগরে মিলিত হত৷ গঙ্গার তীরবর্তী অন্যান্য গ্রামের মতো বর্ধিষ্ণু বোড়ালও গঙ্গার প্রবাহপথ পরিবর্তিত হলে ক্রমে ধ্বংসস্তুপে পরিণত হয়।  পরবর্তীকালে, দীঘি ও পুকুর কাটার সময় বোড়াল কয়েকটি পাথরের বিষ্ণুমূর্তি পাওয়া যায়; মূর্তির স্থূলত্ব দেখে এগুলিকে একাদশ-দ্বাদশ শতকেরও প্রাচীন (সম্ভবত পাল যুগের) বলে অনুমান করা হয়। বোড়ালের সুবৃহৎ সেনদীঘি (প্রায় ৪২ বিঘা বিস্তৃত), দক্ষিণের গোবিন্দপুর গ্রাম থেকে প্রাপ্ত সেনরাজা লক্ষ্মণসেনের তাম্রপট্টলিপি এবং মাটি খুঁড়ে পাওয়া অন্যান্য নিদর্শন বোড়ালকে সেন আমলের একটি বর্ধিষ্ণু সভ্যতাকেন্দ্র হিসাবে  ইঙ্গিত করে। ঐতিহাসিক নিদর্শন বোড়ালের গ্রাম্য দেবদেবীর মধ্যে সর্বপ্রধান হলেন 'ত্রিপুরাসুন্দরী'। ধাতুময়ী মূর্তির পাদপীঠে পঞ্চদেবতা ব্রহ্মা, বিষ্ণু, মহেশ্বর, ঈশ্বর ও রুদ্ধের মূর্তি উৎকীর্ণ; তার উপর শিব শবরূপে শয়ান এবং শিবের নাভিপদ্মস্থিত পদ্মের উপর চতুর্ভূজা ত্রিনয়না ত্রিপুরাসুন্দরীর মূর্তি অধিষ্ঠিত। বোড়ালে 'বাবাঠাকুর' (ভিন্ননামে ধর্মঠাকুর) নামে দুটি দেববিগ্রহ আছে; একটি সেনদীঘির পূর্বকোণে (ত্রিপুরাসুন্দরীর ভৈরব হিসাবে পূজিত) এবং অপরটি সরলদীঘির কোণে। দেবীর অপরপ্রান্তে আছেন 'ককাই চণ্ডী'। আগে 'ডর মাকাল' (ডর মহাকাল) নামে এক দেবতার পূজার বহুল প্রচলন ছিল। বাবাঠাকুরের মূর্তি গড়ে পূজা এখনও সাধারণ লোকায়ত স্তরে প্রচলিত।  তথ্যসূত্র  বিষয়শ্রেণী:পশ্চিমবঙ্গের প্রত্নস্থল বিষয়শ্রেণী:বাংলার প্রত্নস্থল বিষয়শ্রেণী:দক্ষিণ চব্বিশ পরগনা জেলা
thumb|১৯৬৫ সাল থেকে জার্মানিতে মূল্য স্তর পরিবর্তনের বার্ষিক হার মূল্য স্তর () বলতে অর্থনীতিতে কোন বিশেষ অঞ্চলের বিশেষ সময়ের নির্দিষ্ট দ্রব্যসামগ্রী ও সেবার গড়পরতা মূল্যের হিসাবকে বোঝায়। মূল্য স্তর বাড়লে সমান পরিমাণ টাকায় অপেক্ষাকৃত স্বল্প পরিমাণ দ্রব্য কেনা যায়। তাই মূল্য স্তর বাড়লে মুদ্রার মূল্য হ্রাস পায়। একইভাবে মূল্য স্তর কমলে মুদ্রার মূল্য বাড়তে থাকে, অর্থাৎ সমান টাকায় আগের চেয়ে বেশি দ্রব্য কেনা যায়। মুদ্রার মূল্য মূল্য স্তরের সাথে বিপরীত অনুপাতে (inversely proportional) পরিবর্তিত হয়।  বিষয়শ্রেণী:ব্যষ্টিক অর্থশাস্ত্র বিষয়শ্রেণী:মূল্যনির্ধারণ বিষয়শ্রেণী:মুদ্রা অর্থনীতি
স্বামী আত্মজানন্দ যার পূর্ব নাম ছিল স্টুয়ার্ট এল্কম্যান একজন রামকৃষ্ণ মিশনের সন্ন্যাসী।Swami Atmajnanananda (August 1997), Scandals, cover-ups, and other imagined occurrences in the life of Ramakrishna: An examination of Jeffrey Kripal's Kali's child. International Journal of Hindu Studies, volume 1, issue 2, pages 401–420. doi:10.1007/s11407-997-0007-8. Online version accessed on 2010-01-20. তিনি রামকৃষ্ণ মিশনে ১৯৮১ সালে যোগদান করেন। তিনি অরিয়েণ্টাল স্টাডিজ এর উপর পেনিনসিলভানিয়া বিশ্ববিদ্যালয় থেকে পি.এইস.ডি ডিগ্রী সম্পন্ন করেন। তিনি বর্তমানে ওয়াশিংটন ডিসি তে বেদান্ত সেন্টারে কর্মরত আছেন।Prabuddha Bharata, Vol. 114, No. 1 (January 2009), page 50.  তিনি গৌড়ীয় বৈষ্ণব সম্প্রদায়ের উপর একটি বই লেখেন সন্ন্যাস গ্রহণের পূর্বে। যেটি ১৯৮৬ সালে প্রকাশিত হয়। ISBN 81-208-0187-3  তথ্যসূত্র   বিষয়শ্রেণী:রামকৃষ্ণ মিশনের সন্ন্যাসী বিষয়শ্রেণী:জীবিত ব্যক্তি
বারহাট্টা থানা বাংলাদেশের নেত্রকোণা জেলার অন্তর্গত বারহাট্টা উপজেলার একটি থানা।   প্রতিষ্ঠাকাল  ১৯০৬ সালের ১৫ জুন বারহাট্টা থানা প্রতিষ্ঠিত হয়।   প্রশাসনিক এলাকাসমূহ  বারহাট্টা উপজেলার ৭টি ইউনিয়নের প্রশাসনিক কার্যক্রম বারহাট্টা থানার আওতাধীন।  ইউনিয়নসমূহ:  ১নং বাউসী  ২নং সাহতা  ৩নং বারহাট্টা  ৪নং আসমা  ৫নং চিরাম  ৬নং সিংধা  ৭নং রায়পুর   আরও দেখুন   বারহাট্টা উপজেলা  নেত্রকোণা জেলা   তথ্যসূত্র    বহিঃসংযোগ   বিষয়শ্রেণী:নেত্রকোণা জেলার থানা বিষয়শ্রেণী:বারহাট্টা উপজেলা
রাভিনা হলেন একজন ভারতীয় অভিনেত্রী যিনি বাংলাদেশি চলচ্চিত্রে অভিনয় করেছেন।  জীবনী রাভিনা রিয়াজের বিপরীতে ১৯৯৭ সালে প্রাণের চেয়ে প্রিয় চলচ্চিত্রে অভিনয় করেছিলেন। চলচ্চিত্রটিকে রিয়াজের ক্যারিয়ারের টার্নিং পয়েন্ট বলে বিবেচনা করা হয়। এরপর তিনি রিয়াজের বিপরীতে সাবধান ও দলপতি চলচ্চিত্রে অভিনয় করেছিলেন।  নির্বাচিত চলচ্চিত্র তালিকা  প্রাণের চেয়ে প্রিয়  সাবধান  দলপতি  তথ্যসূত্র  বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:কলকাতার ব্যক্তি
পঁচা কোড়ালিয়া বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন   আয়তন  পঁচা কোড়ালিয়া ইউনিয়নের আয়তন ১০,৬২১ একর।   প্রশাসনিক কাঠামো  পঁচা কোড়ালিয়া ইউনিয়ন তালতলী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী পঁচা কোড়ালিয়া ইউনিয়নের মোট জনসংখ্যা ১১,৪৯০ জন। এর মধ্যে পুরুষ ৫,৫৬০ জন এবং মহিলা ৫,৯৩০ জন। মোট পরিবার ২,৭০৪টি।   শিক্ষা  ২০১১ সালের আদমশুমারি অনুযায়ী পঁচা কোড়ালিয়া ইউনিয়নের সাক্ষরতার হার ৫৫.৪%।   আরও দেখুন   তালতলী উপজেলা  তালতলী থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:তালতলী উপজেলার ইউনিয়ন
25px রাষ্ট্র 25px 25px ক্রীড়া 25px  25px বিভাগ 25px  নিম্নোক্ত বিষয়শ্রেণীর জন্য রচনাশৈলী নির্দেশিকা:  গ্রীষ্মকালীন অলিম্পিকে দেশসমূহ  উদাহরণ: ২০০৮ গ্রীষ্মকালীন অলিম্পিকে আর্জেন্টিনা  নিম্নোক্ত বিষয়শ্রেণীর জন্য রচনাশৈলী নির্দেশিকা:  গ্রীষ্মকালীন অলিম্পিকের খেলার বিভাগসমূহ  উদাহরণ: ২০০৮ গ্রীষ্মকালীন অলিম্পিকে দৌড়বাজী  নিম্নোক্ত বিষয়শ্রেণীর জন্য রচনাশৈলী নির্দেশিকা:  বর্ষ মরশুম অলিম্পিকে/প্যারালিম্পিকে ক্রীড়া – বিভাগ উদাহরণ: ২০০৮ গ্রীষ্মকালীন অলিম্পিকে দৌড়বাজী – পুরুষদের ১০০ মিটার  রচনাশৈলী
জুট ডাইভারসিফিকেশন প্রমোশন সেন্টার (জেডিপিসি) একটি স্বায়ত্তশাসিত সরকারি সংস্থা যা বাংলাদেশে পাট ব্যবহারের প্রচার ও বৈচিত্র্যের জন্য কাজ করে। এর সদর দপ্তর ঢাকা, বাংলাদেশ -এ অবস্থিত।  নাসিমা বেগম কেন্দ্রের নির্বাহী পরিচালক।   কেন্দ্রটি বাংলাদেশে প্রথম পাট মেলা আয়োজন করে।   ইতিহাস  ঐতিহাসিকভাবে পাট বাংলাদেশের একটি গুরুত্বপূর্ণ শিল্প।  পাট ব্যবহারের বৈচিত্র্যের জন্য আন্তর্জাতিক ফোরামে পাট বৈচিত্র্য কেন্দ্রের প্রস্তাব উত্থাপিত হয়েছিল।  ২০০২ সালে বস্ত্র ও পাট মন্ত্রণালয় দ্বারা পাট বৈচিত্র্য উন্নয়ন কেন্দ্র প্রতিষ্ঠিত হয়েছিল।  এটি ঢাকা ইন্টারন্যাশনাল জুট স্টাডি গ্রুপ এর পূর্ব সদর দপ্তরে অবস্থিত।  চট্টগ্রাম, ঢাকা, যশোর, নরসিংদী, রংপুর, এবং টাঙ্গাইলের পাট উদ্যোক্তা সেবা কেন্দ্র রয়েছে। কেন্দ্রটি পাটজাত পণ্যগুলির বৈচিত্র্যের জন্য একটি সরকারী কৌশল হল পাট রপ্তানি ও জাত উন্নত করা।    তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:২০০১-এ বাংলাদেশে প্রতিষ্ঠিত বিষয়শ্রেণী:বাংলাদেশের পাট শিল্প বিষয়শ্রেণী:২০০১-এ প্রতিষ্ঠিত সরকারি সংস্থা বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:২০০২-এ বাংলাদেশে প্রতিষ্ঠিত
লালমনিরহাট বিমানবন্দর  বাংলাদেশের রংপুর বিভাগের লালমনিরহাটে অবস্থিত একটি বিমানবন্দর। বর্তমানে বিমানবন্দরটি বন্ধ আছে। বিমানবন্দরটির জায়গায় স্থায়ী ক্যাম্পাস করার জন্য এর অংশবিশেষ অ্যাভিয়েশন অ্যান্ড অ্যারোস্পেস বিশ্ববিদ্যালয়, বাংলাদেশ দেওয়া হয়েছে।   ইতিহাস  ১৯৩১ সালে ব্রিটিশ সরকার বিমানঘাঁটি তৈরি করে। বিশ্বযুদ্ধের সময় মিত্রবাহিনী এ বিমানবন্দরটি ব্যবহার করে। ১৯৪৫ সালে যুদ্ধ শেষ হওয়ার পর এটি অব্যবহৃত ছিল দীর্ঘ দিন। দ্বিতীয় বিশ্বযুদ্ধের সময় ব্রিটিশ লালমনিরহাট বিমানবন্দর গড়ে তোলে এবং ১৯৪৭ সালে দেশভাগের পর পরিত্যক্ত হয়ে পড়ে। এরপর ১৯৫৮ সালে স্বল্প পরিসরে বিমান পরিসেবা চালু হলেও তা বেশি দিন স্থায়ী হয়নি। দেশ স্বাধীন হওয়ার পর ১৯৮৩ সাল থেকে বিমানবাহিনী কর্তৃপক্ষ এখানে কৃষি প্রকল্প গড়ে তুলে। আশির দশকে ফের চালু করা হলেও বন্ধ হয়ে যায়।  ২০১৯ সালে ১৩ মার্চ পুনরায় পুনরায় চালু উদ্দেগ নেওয়া হয়েছিল।   এয়ারলাইন্স এবং গন্তব্য  বর্তমানে কোনো এয়ারলাইন্স দ্বারা পরিচালিত কোনো নির্ধারিত ফ্লাইট নেই।   আরও দেখুন    বাংলাদেশের বিমানবন্দরের তালিকা   তথ্যসূত্র    বহিঃসংযোগ     বাংলাদেশ বেসামরিক বিমান চলাচল কর্তৃপক্ষ: বিমানবন্দর  বিষয়শ্রেণী:রংপুর বিভাগের বিমানবন্দর বিষয়শ্রেণী:১৯৩১-এ প্রতিষ্ঠিত বিষয়শ্রেণী:বাংলাদেশী বিমান বাহিনীর ঘাঁটি
থাম্ব|কালাচাঁদ মন্দির, বিষ্ণুপুর, একটি একরত্ন মন্দির একরত্ন একপ্রকারের মন্দির স্থাপত্যরীতি। বাংলা অঞ্চলে মন্দির নির্মাণের এই ধারাটি চালু হয়।   গঠনশৈলী  এর মূল কাঠামো চারপাশওয়ালা চারচালা মন্দিরের মত; তবে ছাদটি সম্পূর্ণ আলাদা। একরত্ন মন্দিরে ছাদ সমতলীয় হয় যার কেন্দ্রে একটি সুসজ্জিত চূড়া থাকে।  এই একটি চূড়া থাকার জন্য একে ‘একরত্ন’ বলা হয়। রত্ন ধারার মন্দিরস্থাপত্যের মধ্যে একরত্ন সরলতম রূপ; যা পঞ্চরত্ন ও নবরত্ন ধারায় সম্প্রসারিত হতে পারে।   তথ্যসূত্র   বিষয়শ্রেণী:বাংলার মন্দির স্থাপত্য বিষয়শ্রেণী:হিন্দু মন্দির
তেমাতাগিBoard of Geographical Names Site Internet: http://geonames.usgs.gov/foreign/index.html একটি মাঝারি আকারের প্রবালদ্বীপ। এর কাছাকাছি আরো কয়েকটি বড় আকারের প্রবালদ্বীপ রয়েছে।   ৮ বর্গকিলোমিটার (৩.১ বর্গমাইল) জায়গাজুড়ে থাকা ১১.৫ কিলোমিটার (৭.১ মাইল) দৈর্ঘ্য ও ৭ কিলোমিটার (৪.৩ মাইল) প্রশস্ত এই দ্বীপটিতে মাত্র ৫৮ জন স্থায়ী বাসিন্দা রয়েছে। thumb|right|300px|মানচিত্রে তেমাতাগি প্রবালদ্বীপের অবস্থান  ইতিহাস ১৭৯২ সালের ৫ এপ্রিল জাহাজ দৈবঘটনার মাধ্যমে উইলিয়াম ব্লাই প্রথম ইউরোপীয় হিসেবে এই দ্বীপে ভ্রমণ করেন। ব্লাইয়ের ভ্রমণকালে দ্বীপটি ছিলো বসতিহীন জনমানবশূন্য। কিছু কিছু মানচিত্রে তেমাতাগি প্রবালদ্বীপকে ব্লাইয়ের উপহ্রদ দ্বীপ বা Bligh's Lagoon Island নামে চিহ্নিত করা হয়।  মক্কার প্রতিপাদ স্থান তেমাতাগি হলো মক্কার বিপ্রতীপ বিন্দুর কাছাকাছি অবস্থিত অর্থাৎ মক্কার নিকট প্রতিপাদ স্থান। এর ফলে তেমাতাগি ও তার পার্শ্ববর্তী দ্বীপগুলোর মধ্যবর্তী স্থানে কিবলার দিকের ব্যাপক তারতম্য হয়।   তথ্যসূত্র   বিষয়শ্রেণী:ফ্রান্সের দ্বীপ বিষয়শ্রেণী:প্রশান্ত মহাসাগরের দ্বীপ
গ্রেসলিন স্মলউড  (জন্ম ১৯৫১) সেন্ট্রাল কুইন্সল্যান্ড বিশ্ববিদ্যালয়ের নার্সিং ও ধাত্রীবিদ্যা বিভাগের একজন অধ্যাপক। তিনি বিরি বংশোদ্ভূত একজন আদিবাসী অস্ট্রেলীয় ব্যক্তি।   জীবনী  স্মলউড ১৯৫১ সালে কুইন্সল্যান্ডের টাউনসভিলে জন্মগ্রহণ করেন। তিনি বিরি বংশোদ্ভূত। স্মলউড টাউনসভিল হাসপাতালে সাধারণ সেবিকা, ধাত্রীবিদ্যা ও মানসিক সেবায় প্রশিক্ষণপ্রাপ্ত। তিনি ছিলেন প্রথম আদিবাসী অস্ট্রেলীয় যিনি জেমস কুক বিশ্ববিদ্যালয় থেকে জনস্বাস্থ্যের উপর স্নাতকোত্তর ডিগ্রি অর্জন করেছিলেন। স্মলউড ১৯৬৮ সাল থেকে আদিবাসী ও টরেস স্ট্রেইট আইল্যান্ডার জনগণের অধিকারের পক্ষের একজন আইনজীবী।   তথ্যসূত্র    বাহ্যিক লিঙ্কগুলি      বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:এইচআইভি/এইডস কর্মী বিষয়শ্রেণী:অস্ট্রেলীয় নারী বিজ্ঞানী বিষয়শ্রেণী:অস্ট্রেলীয় সেবিকা বিষয়শ্রেণী:অস্ট্রেলীয় সেবক বিষয়শ্রেণী:২১শ শতাব্দীর অস্ট্রেলীয় বিজ্ঞানী বিষয়শ্রেণী:আদিবাসী অস্ট্রেলীয় বিজ্ঞানী বিষয়শ্রেণী:জেমস কুক বিশ্ববিদ্যালয়ের প্রাক্তন শিক্ষার্থী বিষয়শ্রেণী:সেন্ট্রাল কুইন্সল্যান্ড বিশ্ববিদ্যালয়ের শিক্ষক বিষয়শ্রেণী:টাউনসভিলের ব্যক্তি বিষয়শ্রেণী:আদিবাসী অস্ট্রেলীয় নারী শিক্ষায়তনিক বিষয়শ্রেণী:অস্ট্রেলীয় নারী শিক্ষায়তনিক বিষয়শ্রেণী:আদিবাসী অস্ট্রেলীয় শিক্ষায়তনিক
থাম্ব|আবদ আল-কুরির আদিবাসী, ১৮৯৮ কুলেন্সিয়া ওয়া আবদ আল কুরি জেলা ( ) হলো ইয়েমেনের সোকোট্রা গভর্নরেটের দুটি জেলার মধ্যে একটি। এটি সোকোট্রা দ্বীপপুঞ্জের প্রধান দ্বীপের পশ্চিম অংশ এবং দ্বীপপুঞ্জের অন্যান্য সমস্ত দ্বীপজুড়ে আছে। সোকোট্রা দ্বীপের উত্তর উপকূলে অবস্থিত এর রাজধানী কুলেন্সিয়া এবং দ্বীপপুঞ্জের দ্বিতীয় বৃহত্তম দ্বীপ আবদ আল কুরির নামানুসারে এর নামকরণ করা হয়েছে। ২০০৩ সালের হিসাবে, এ জেলার জনসংখ্যা ছিল ১০১০৯ জন ।    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:সোকোট্রা গভর্নরেটের জেলা
right|thumb|300px|/Bastar division covers bottom three districts (named Kanker, Bastar and Dantewada) in this old 2007 map of Chhattisgarh, since then these 3 districts have been divided into more districts দণ্ডকারণ্য রামায়ণোল্লিখিত বিশাল এক অরণ্যময় অঞ্চল যা মূলতঃ মধ্যপ্রদেশ, উড়িষ্যা, অন্ধ্রপ্রদেশ ও মহারাষ্ট্র এই চারটি রাজ্য ব্যাপী বিস্তৃত। এর মোট আয়তন ২০৭১২০ বর্গ কিলোমিটার।National Council of Applied Economic Research, Development of Dandakaranya, New Delhi, 1963; ১৯৫৭ সালে ভারত সরকারের পরিচালনায় ও তত্ত্বাবধানে মধ্যপ্রদেশের বস্তার জেলা এবং উড়িষ্যার কোরাপুট ও কালাহান্ডি জেলা নিয়ে দণ্ডকারণ্য-পরিকল্পনা প্রস্তুত করা হয়। এই পরিকল্পনার প্রধানত দুটি উদ্দেশ্য ছিল- এক. পুর্ববঙ্গ থেকে আগত শরণার্থীদের সুষ্ঠু পুনর্বাসন ; আর দুই. স্থানীয় আদিবাসী উপজাতিগুলির সর্বাঙ্গীণ উন্নতি বিধান করা। কলকাতা হতে ৮২৯ কিলোমিটার হাওড়া-নাগপুর রেলপথে অবস্থিত রায়পুর অথবা ৮১৯ কিলোমিটার দূরে হাওড়া-ওয়ালটেয়ার রেলপথে অবস্থিত ভিজিয়ানাগ্রাম থেকে সড়কপথে দণ্ডকারণ্যে আসা যায়। ১৯৫৮ সালে গঠিত দণ্ডকারণ্য ডেভেলপমেন্ট অথরিটি-নামক সংস্থাটির হাতে এর গঠন ও পরিকল্পনা রূপায়নের দায়ভার অর্পণ করা হয়। এই প্রকল্পের সদর কার্যালয়টি উড়িষ্যা রাজ্যের কোরাপুট শহরে নির্ধারণ করা হয়। প্রায় ১৬০০০ হেক্টর বনভূমি উদ্ধার করে শরণার্থীদের মধ্যে বণ্টন করা হয়।Census of India 1961, Orissa, Distric Census Handbook: Koraput Distric, Vol.II, Cuttak, 1965;  ভৌগোলিক পরিমণ্ডল পূর্বঘাট পর্বতমালার একটি বিরাট অংশ এই অঞ্চলের অন্তর্ভুক্ত হওয়ায় স্থানটি পর্বতময় ও দুর্গম। এই অঞ্চলের মধ্য দিয়ে একাধিক নদী প্রবাহিত হয়েছে; মছকুন্দ বা মৎস্যকুণ্ড, শবরী, ইন্দ্রাবতী, বংশধারা, নাগবল্লী  প্রভৃতি তাদের অন্যতম।  এখানকার জলবায়ু শুষ্ক ও স্বাস্থ্যকর। একসময় এই অঞ্চলে ম্যালেরিয়ার প্রাদূর্ভাব ছিল কিন্তু চিকিৎসাবিজ্ঞানের অগ্রগতির সাথে সাথে তা বহুলাংশে হ্রাস পেয়েছে। বার্ষিক বৃষ্টিপাতের গড় প্রায় ১৫৬০ মিলিমিটার। এখানকার পার্বত্যময় বনভূমিতে আমলকী, হরিতকী, মহুয়া, শাল, সেগুন প্রভৃতি উদ্ভিদ জন্মায়। এখানকার কাঠ ও বনজ সম্পদ স্থানান্তরে রপ্তানি করা হয়ে থাকে।  জনবসতি অরণ্যময় প্রকৃতির কারণে এখানকার জনঘনত্ব বেশ কম; অধিবাসীদের মধ্যে অধিকাংশই আদিবাসী-উপজাতি, এছাড়া পূর্ববঙ্গ থেকে আগত বহু শরণার্থী এই অঞ্চলে স্থায়ীভাবে বসবাস করেন; তাই এই অঞ্চলে বাংলা ভাষার প্রভাবও যথেষ্ট। এদের নিজেদের মধ্যে নানাপ্রকার ভাষার ব্যবহার আছে। উড়িষ্যা অঞ্চলের আদিবাসীদের ভাষা যেমন ওড়িয়া তেমনি মধ্যপ্রদেশের আদিবাসীদের ভাষা হল হিন্দি। সাক্ষরতার হার বেশ কম; বর্তমানে বুনিয়াদী ও কারিগরী শিক্ষার মাধ্যমে শিক্ষার কিছুটা বিস্তার ঘটানো সম্ভব হয়েছে।  কৃষিজ ও খনিজ সম্পদ কৃষিজ সম্পদের মধ্যে ধান, ভুট্টা, সরিষা, তিসি প্রধান। নদী উপত্যকায় কৃষিজ ফসলের বেশিরভাগটাই উৎপাদিত হয়; আদিবাসীরা সাধারণতঃ জুমচাষে অভ্যস্ত। তবে বর্তমানে স্থায়ী বাসস্থান নির্মাণ করে আদিবাসীরা আধুনিক পদ্ধতিতে কৃষিকাজে তৎপর হয়ে উঠেছে।  এ অঞ্চল খনিজ সম্পদে বেশ সমৃদ্ধ। কোরাপুট জেলার চুনাপাথর, অভ্র, আকরিক লোহা ;কালাহাণ্ডি জেলার বক্সাইট ও ম্যাঙ্গানিজ এবং বস্তার জেলার বাইলাডিলার লৌহসম্পদ বিশেষভাবে উল্লেখযোগ্য। এছাড়াও অ্যাজবেস্টস, তামা, ইলমেনাইট, মোনাজাইট প্রভৃতি খনিজদ্রব্যের সন্ধান পাওয়া গিয়েছে। এখানে জলবিদ্যুৎ সম্পদও প্রচুর আছে।  তথ্যসূত্র  বিষয়শ্রেণী:রামায়ণের স্থান বিষয়শ্রেণী:ওড়িশার বন বিষয়শ্রেণী:প্রাচীন ভারতীয় বন বিষয়শ্রেণী:ভারতে শরণার্থী বিষয়শ্রেণী:ছত্তিসগড়ের ইতিহাস
দামুড়হুদা উপজেলা বাংলাদেশের চুয়াডাঙ্গা জেলার একটি প্রশাসনিক এলাকা।   অবস্থান ও আয়তন  ৩০৮.১১ বর্গ কিলোমিটার আয়তনের দামুড়হুদা উপজেলাটি খুলনা বিভাগের চুয়াডাঙ্গা জেলার অন্তর্ভুক্ত। এই উপজেলার উত্তরে মেহেরপুর সদর উপজেলা ও আলমডাঙ্গা উপজেলা এবং দক্ষিণে ভারতের পশ্চিমবঙ্গ, পূর্বে চুয়াডাঙ্গা সদর উপজেলা, পশ্চিমে ভারতের পশ্চিমবঙ্গ ও মেহেরপুর সদর উপজেলা।   ভূতত্ত্ব  চুয়াডাঙ্গা জেলার সবচেয়ে পুরাতন ও সমৃদ্ধ জনপদের নাম দামুড়হুদা । এখানেই প্রথমে মহকুমা সদর দপ্তর স্থাপিত হয়েছিল, যা পরে চুয়াডাঙ্গায় স্থানান্তরিত হয় । কিংবদন্তি আছে অতীতে এখানকার এক মন্দিরে পুরোহিত ছিলেন দামোদর । সবাই বলতো দামোদর ঠাকুরের মন্দির । আর ছিলো হুদা পীরের দরগা । এই দামোদর আর হুদা মিলে দামোদরহুদা>দামোদরহুদা>দামুড়হুদা নামের উদ্ভব। এখানে ১০,৫৫১.১৮ হেক্টর পতিত জমি ছাড়াও মোট আবাদি জমির পরিমাণ হচ্ছে ১৬,৭৪৫.৭১ হেক্টর। দামুড়হুদা উপজেলা হেডকোয়ার্টারটি চুয়াডাঙ্গা জেলা হেড কোয়ার্টার থেকে মাত্র ৯ কিঃ মিঃ দূরে অবস্থিত। দামুড়হুদা একটি সীমান্তবর্তী উপজেলা। দামুড়হুদা উপজেলা দক্ষিণ পশ্চিম এশিয়ার ২৩.৬১৬৭ ডিগ্রী উত্তর অক্ষাংশ এবং ৮৮.৭৮৩৩ ডিগ্রী পূর্ব দ্রাঘিমাংশ মধ্যে অবস্থিত।   প্রশাসনিক এলাকা  দামুড়হুদা থানা ১৯১২ সালে প্রতিষ্ঠিত হয়। এটি ১৯৮৩ সালে একটি উপজেলায় পরিণত হয়। এখানে ১টি পৌরসভা ও ৮টি ইউনিয়ন রয়েছে।  পৌরসভা - দর্শনা পৌরসভা  ইউনিয়ন - দামুড়হুদা ইউনিয়ন, কার্পাসডাঙ্গা ইউনিয়ন, নতিপোতা ইউনিয়ন, হাউলী ইউনিয়ন, কুড়ালগাছী ইউনিয়ন, পারকৃষ্ণপুর মদনা ইউনিয়ন, জুড়ানপুর ইউনিয়ন এবং নাটুদহ ইউনিয়ন ।   স্বাস্থ্যকেন্দ্র    স্বাস্থ্যকেন্দ্রের নাম  সংখ্যা উপজেলা স্বাস্থ্য কমপ্লেক্স (Upazila Health Complex)  ১ টি পরিবার পরিকল্পনা কেন্দ্র (Family Planning Centre)  ৭ টি উপগ্রহ ক্লিনিক (Satellite Clinic)  ২ টি বেসরকারী ক্লিনিক (Private Clinic)  ২১ টি   অর্থনীতি  এখান থেকে কাঁঠাল, পেঁপে, ফুল, চারা, দুগ্ধজাত মাংস, রূপান্তরিত কাপড়, ছোপানো, ঔষধ, তৈরি পোশাক প্রস্তুত, ইলেকট্রনিক্স এবং বৈদ্যুতিক পণ্য, জুতা, ইট, সন্দেশ ইত্যাদি রপ্তানী করা হয়।মাল্টা চাষে বিরাট সাফল্য অর্জন সারা দেশে-বিদেশ রপ্তানি।   নদ-নদী  দামুড়হুদা উপজেলায় ৩টি নদী রয়েছে। নদীগুলো হচ্ছে ভৈরব নদ, মাথাভাঙ্গা নদী ও চিত্রা নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯০, ।   দর্শনীয় স্থান    কেরু এন্ড কোং বাংলাদেশ(দর্শনা)  ডিস্টিলারী কারখানা(দর্শনা)  রেল বন্দর, দর্শনা  স্থল বন্দর, জয়নগর  আট কবর, নাটুদহ  হাজার দুয়ারী স্কুল, নাটুদহ  তালসারি ও ইকোপার্ক  পাঁচ কবর, হৈবৎপুর-মদনা  দর্শনা রেল স্টেশন  নজরুলের আটচালা ঘর, কার্পাসডাঙ্গা  মেমনগর বিপ্রদাস (বিডি) হাই স্কুল   চুয়াডাঙ্গা জেলা;  খুলনা বিভাগ;  বাংলাদেশের উপজেলাসমূহ।   তথ্যসূত্র   বহিঃসংযোগ    দামুড়হুদা উপজেলা  - জাতীয় তথ্য বাতায়ন।  বিষয়শ্রেণী:দামুড়হুদা উপজেলা বিষয়শ্রেণী:চুয়াডাঙ্গা জেলার উপজেলা  বিষয়শ্রেণী:চুয়াডাঙ্গা জেলা বিষয়শ্রেণী:খুলনা বিভাগ
জামাল উদ্দীন আল-হাসান বিন ইউসুফ বিন ʿআলী বিন আল-মুনতাহার আল-হিল্লীEncyclopedia Iranica, "ḤELLI, ḤASAN B. YUSOF B. MOṬAHHAR" (; ১৫ ডিসেম্বর ১২৫০ – ১৮ ডিসেম্বর ১৩২৫), যিনি আল্লামা হিল্লী () নামে অধিক পরিচিত,Tehrani, Aga Buzurg, Tabaqat 'Alam il-Shi'ah, v.5 p.52 (Arabic) ছিলেন একজন ইরাকি শিয়া মুসলিম ধর্মতাত্ত্বিক ও মুজতাহিদ। তিনি তাঁর সময়কার অন্যতম প্রসিদ্ধ ধর্মীয় পণ্ডিত ছিলেন। তাঁর লিখিত কমপক্ষে একশো বইয়ের অস্তিত্ব পাওয়া গেছে যেগুলো আজও পাণ্ডুলিপি আকারে বিদ্যমান রয়েছে। শেখ হুর আমিলী তাঁর আমাল আল-আমিল গ্রন্থে আল্লামা হিল্লীর অন্তত ৬৭টি রচনাকর্মের উল্লেখ করেছেন।Encyclopaedia of Islam 1913-1936: E.J.Brill,s - E. J. Brill,   তথ্যসূত্র    সূত্র   Hilli, al-. (2006). Encyclopædia Britannica. Retrieved March 21, 2006, from Encyclopædia Britannica Premium Service   Tehrani, Aga Buzurg. (date unknown). Tabaqat 'Alam il-Shi'ah. Tehran: Ismailian Publishers. (Arabic  Schmidkte, S. ḤELLI, ḤASAN B. YUSOF B. MOṬAHHAR. Encyclopædia Iranica (www.iranicaonline.org, accessed: 28.09.09)  বিষয়শ্রেণী:১২৫০-এ জন্ম বিষয়শ্রেণী:১৩২৫-এ মৃত্যু বিষয়শ্রেণী:ইরাকি শিয়া মুসলিম বিষয়শ্রেণী:শিয়া মুসলিম পণ্ডিত বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:১৩শ শতাব্দীর ইসলামের মুসলিম পণ্ডিত বিষয়শ্রেণী:১৪শ শতাব্দীর ইসলামের মুসলিম পণ্ডিত
'কলকাতা পাপেট থিয়েটার হল  পশ্চিমবঙ্গের তথা কলকাতার একটি পুতুলনাচ একাডেমি এবং থিয়েটারের দল যারা পুতুলনাচের সঙ্গে মনোজ্ঞ নাটক এবং সঙ্গীতের পরিবেশন করেন। প্রখ্যাত ভারতীয় বাঙালি পুতুল শিল্পী ও পুতুল নাট্য ব্যক্তিত্ব  সুরেশ দত্ত ১৯৭৩ খ্রিস্টাব্দে প্রতিষ্টা করেন।।   উপস্থাপনা    রামায়ণ (১৯৮২)  আলাদিন  সীতা  আজব দেশ  কাগজ  কাকতাড়ুয়া  কালো হীরা  বোকা হ্যাশ   তথ্যসূত্র   বিষয়শ্রেণী:ভারতের নাট্যকলা বিষয়শ্রেণী:কলকাতার সংস্কৃতি বিষয়শ্রেণী:১৯৭৩-এ প্রতিষ্ঠিত বিষয়শ্রেণী:১৯৭৩-এ ভারতে প্রতিষ্ঠিত
থাম্ব|মণিপুরী নৃত্যশৈলীতে রাসলীলা  রাসলীলায় যে নৃত্য পরিবেশন করা হয় সেটাই রাসনৃত্য নামে পরিচিতি। রাসপূর্ণিমা উৎসব বাংলাদেশের মনিপুরী আদিবাসীদের সবচেয়ে বড় ধর্মীয় ও সাংস্কৃতিক ঐতিহ্যবাহী উৎসব। প্রতি বছর কার্তিক পূর্ণিমা তিথিতে এই উৎসব পালন করা হয়। রাস উৎসব উপলক্ষে আয়োজন করা হয় রাসনৃত্যের। রাসনৃত্য মনিপুরী সাংস্কৃতিক ঐতিহ্যের ধ্রুপদী ধারার এক অপূর্ব শৈল্পিক সৃষ্টি। অদৃশ্য রসের দৃশ্যমান রূপই হলো রাস।  পটভূমি  রাসনৃত্য পাঁচ ভাগে বিভক্ত ; যথাঃ "মহারাস", "বসন্ত রাস", "কুঞ্জরাস", "দিব্যরাস" ও "নিত্যরাস"। এর মধ্যে "মহারাস" জাঁকজমকপূর্ণ। ভগবত পুরাণের পঞ্চম অধ্যায়ে বর্ণিত কৃষ্ণ অভিসারে রাধা, গোষ্ঠী অভিসার, গোপীগণের রাগ আলাপ, কৃষ্ণর্তন, রাধানর্তন, গোপীদিগের নর্তন, শ্রীকৃষ্ণের অন্তর্ধান, প্রত্যাবর্তন, পুষ্পাঞ্জলি, গৃহগমন প্রভৃতি পর্যায়ে মহারাস অনুষ্ঠিত হয়। রাসনৃত্যে সাধারণত রাধা ও কৃষ্ণের ভূমিকা দেয়া হয় শিশুদের, যাদের বয়স পাঁচের কম। মনিপুরীদের বিশ্বাস, এই বয়সের পর শিশুদের দৈবশক্তি লোপ পেয়ে যায়। তবে প্রকৃত নাটনৃত্য ও গীত পরিবেশন করে তরুণীরা, যারা রাধার সহচরী হিসাবে মঞ্চে আসে। রাসনৃত্যের কেন্দ্রবিন্দু ভঙ্গি পরেং অর্থাৎ নৃত্যমালিকা। রাসলীলা শুরু হয় নট সঙ্কীর্তন দিয়ে। গোবিন্দজীর মন্দিরের বিশাল মণ্ডপে আরাধ্য দেবতার মূর্তির সামনে শিল্পীরা মৃদঙ্গ ও করতাল সহযোগে সঙ্কীর্তন করে। বিশেষ পোশাকে সাজেন শিল্পীরা। শ্রীকৃষ্ণচৈতন্য বন্দনা দিয়ে শুরু হয়ে দীর্ঘ প্রায় পাঁচ ঘণ্টা ব্যাপী রাসসঙ্গীত অনুষ্ঠিত হয়। রাসনৃত্যের মাধ্যমে ভক্ত-শিল্পীরা শ্রীকৃষ্ণের সাথে আবেগসূত্রে মিলিত হয়। বাংলা, মৈথিলী, ব্রজবুলি ও মৈতৈ কবিদের পদাবলি থেকে রাসনৃত্যের গীত গাওয়া হয়।  পরিচিতি মনিপুরী নৃত্যকে বাইরের জগতের সাথে পরিচয় করে দেন কবি রবীন্দ্রনাথ ঠাকুর। তিনি ১৯২৬ খ্রিষ্টাব্দে সিলেটে বেড়াতে এসে এ নাচের কোমল আঙ্গিক দেখে মুগ্ধ হয়েছিলেন। পরবর্তীতে এর বীজ তিনি তার নৃত্যনাট্যে বপন করেন। মনিপুরী আদিবাসীরা নট সঙ্কীর্তন ও রাস আজও প্রতি বছর যথানিয়মে উৎসব ও ভক্তিসহকারে উদ্‌যাপন করে।   তথ্যসূত্র   বিষয়শ্রেণী:নৃত্য বিষয়শ্রেণী:সিলেটি সংস্কৃতি বিষয়শ্রেণী:মণিপুরী সংস্কৃতি
মোহাম্মদ আখতারুজ্জামান (জন্ম: ১ জুলাই ১৯৬৪) ঢাকা বিশ্ববিদ্যালয়ের ২৮তম উপাচার্য। ২০১৭ সালের ৪ সেপ্টেম্বর বিশ্ববিদ্যালয়ের আচার্য ও বাংলাদেশের রাষ্ট্রপতি আবদুল হামিদ আখতারুজ্জামানকে ঢাকা বিশ্ববিদ্যালয়ের ২৮তম উপাচার্য হিসেবে নিয়োগ দেন। উপাচার্য হিসেবে নিয়োগের পূর্বে অধ্যাপক আখতারুজ্জামান ঢাকা বিশ্ববিদ্যালয়ের উপ-উপাচার্য (প্রশাসন) হিসেবে দায়িত্ব পালন করেন।   প্রারম্ভিক জীবন  আখতারুজ্জামানের জন্ম বরগুনা জেলার পাথরঘাটা উপজেলার কালিপুর গ্রামে। তার ডাকনাম অরুণ। তার বাবার নাম আবুল হাশেম খান এবং মায়ের নাম ঈরন বানু। তিনি ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে স্নাতক(সম্মান) ও স্নাতকোত্তর উভয় পরীক্ষায় প্রথম স্থান অধিকার করেন। পরবর্তীতে তিনি ফার্সি ভাষায় পোস্ট গ্রাজুয়েট ডিপ্লোমা এবং ভারতের আলিগড় মুসলিম বিশ্ববিদ্যালয় থেকে ১৯৯৭-এ ইতিহাস বিষয়ে পিএইচডি ডিগ্রি অর্জন করেন। তিনি যুক্তরাষ্ট্রের বোস্টন কলেজে ফুলব্রাইট স্কলার হিসেবে ‘রিলিজিয়ন ইন আমেরিকান পাবলিক লাইফ’ বিষয়ে এবং ব্রিটিশ কাউন্সিল গবেষক হিসেবে যুক্তরাজ্যের ইউনিভার্সিটি অব বার্মিংহাম-এর সেন্টার ফর খ্রীষ্টান  মুসলিম রিলেশনস-এ 'মুসলিম কমিউনিটি ইন ইউকে' বিষয়ে গবেষণা করেন।   কর্মজীবন  ১৯৯০ সালে ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগে প্রভাষক হিসেবে যোগ দেন অধ্যাপক আখতারুজ্জামান। তিনি ২০০৮ থেকে ২০১১ সাল পর্যন্ত এ বিষয়ের এবং ২০১৫-সালে আরবি বিভাগের চেয়ারম্যান হিসেবে দায়িত্ব পালন করেন। কলা ‍অনুষদের নির্বাচিত ডিন হিসেবে ২০১৪ সাল থেকে ২০১৬ পর্যন্ত দায়িত্ব পালন করেন অধ্যাপক আখতারুজ্জামান। পেশাগত জীবনে ১৯৯৫ সালের ১৫ জানুয়ারি সহকারী অধ্যাপক, ২০০০ সালের ২ জানুয়ারি সহযোগী অধ্যাপক এবং জানুয়ারি ২০০৪ সালে তিনি অধ্যাপক পদে পদোন্নতি পান। আখতারুজ্জামান ২০০৭ থেকে ২০১৩ সাল পর্যন্ত ঢাকা বিশ্ববিদ্যালয়ের কবি জসীম উদ্‌দীন হলের প্রাধ্যক্ষ হিসেবে দায়িত্ব পালন করেন।বাংলা ট্রিবিউন তিনি ২০০৪, ২০০৫ ও ২০০৬ মেয়াদে তিন দফায় ঢাকা বিশ্ববিদ্যালয় শিক্ষক সমিতির সাধারণ সম্পাদক এবং ২০০৯ ও ২০১১ এ সহ-সভাপতি নির্বাচিত হন।  প্রকাশিত বই অধ্যাপক আখতারুজ্জামানের মোট ৪২টি গবেষণাপত্র বিভিন্ন জার্নালে এবং সম্পাদিত গ্রন্থ প্রকাশিত হয়েছে। তিনি নিম্নোক্ত সাতটি বই লিখেছেন / সম্পাদনা ও পরিমার্জন করেছেন।  মুসলিম ইতিহাসতত্ত্ব , ঢাকা বিশ্ববিদ্যালয়, ২০০৮  সোসাইটি অ্যান্ড আর্বানাইজেশন ইন মেডিয়াভ্যাল বেঙ্গল (মধ্যযুগীয় বাংলার সমাজ ও নগরায়ন), বাংলাদেশ এশিয়াটিক সোসাইটি, ২০০৯  বাংলাদেশের মুক্তিযুদ্ধ: প্রেক্ষাপট ও ঘটনা (সম্পাদিত), বাংলাদেশ ইতিহাস পরিষদ, ঢাকা, ২০০৯  এ কোয়েস্ট ফর ইসলামিক লার্নিং: এসেস ইন মেমরি অফ প্রফেসর সিরাজুল হক (ইসলামী শিক্ষার জন্য অনুসন্ধান: অধ্যাপক সিরাজুল হকের স্মৃতিতে রচনা) (সম্পাদিত), বাংলাদেশ এশিয়াটিক সোসাইটি, ২০১১  প্রবন্ধ সংকলন [সম্পাদিত], ইসলামের ইতিহাস ও সংস্কৃতি বিভাগ, ঢাকা বিশ্ববিদ্যালয়, ২০১১   ইসলাম ও নৈতিক শিক্ষা [সম্পাদিত], পাঠ্যপুস্তক, ৬ষ্ঠ - ১০ম শ্রেণি   বাংলাদেশ ও বিশ্ব পরিচয় [সম্পাদনা ও পরিমার্জন], পাঠ্যপুস্তক, ৯ম - ১০ম শ্রেণি   আরও দেখুন  ঢাকা বিশ্ববিদ্যালয়ের উপাচার্য   তথ্যসূত্র   বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের উপাচার্য বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষাবিদ বিষয়শ্রেণী:পাথরঘাটা উপজেলার ব্যক্তি বিষয়শ্রেণী:বরিশাল বিভাগের শিক্ষায়তনিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী